|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 112-19-О/3-7

Дана: 24.05.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 112-19-О -** **Набавка медицинске опреме I за потребе клиника КЦ Војводине**

**ПИТАЊА ПОТЕНЦИЈАЛНОГ ПОНУЂАЧА:**

„На основу члана 63., став 2. и 3. Закона о јавним набавкама, као заинтересовани понуђач, молимо да нам доставите појашњење и размотрите следећe сугестије за партију број 6.- **Операциони сто за Клинику за ортопедску хирургију и трауматиологију:**

**Одговарајући на питања заинтересованог понуђача, наручилац је извршио измену конкурсне документације за предметну јавну набавку и исте објавио на Порталу јавних набавки, 20.05.2019.**

**Питање 1:** Као потенцијалном понуђачу захтеви наручиоца нам нису довољно јасни, како би могли припремити одговарајућу понуду. Није јасно који и колико појединачних захтева потенцијални понуђач није у обавези да испуни у односу на тражене техничке карактеристике, а да понуда буде одговарајућа. Молимо појашњење.

**Питање 2: Да ли остаје захтев наручиоца у тачки 20: Нагиб плоче ногу електроподесив +/-90°** .

Сугеришемо наручиоцу да је електоподесив нагиб ногу представља значајно квалитетније решење и да за предвиђена средства, корисник добија оптималну конфигурацију која ће омогућити прецизно подешавање када је пацијент на столу, током извођења операције, што није могуће уколико се мануелно посешава нагиб плоче ногу.

**Питање 3.: Да ли наручилац остаје при захтеву број 2: Електромеханичко покретање стола или је могуће понудити електрохидраулични сто?**

Сугеришемо наручиоцу да је електромеханички ОП сто значајно економичније решење. Електро-хидраулични столови захтевају обавезно, а скупо годишње одржавање (пумпа, црева, холандери, замена уља) и светујемо наручиоца да се руководи начелом економичности набавке

**Питање 4: У контексту претходних питања, молимо да нам одговорите да ли остајете при захтеву из тачке 30: Инфузиони сталак са 4 куке?**

Размели смо и да сте извршили измену по питању пречника точкова, што нема утицаја на перформансе ОП стола, тако да рачунамо да је могуће понудити и ОП сто чији је пречник точкова 100mm.

**Наши предлози неће смањити могућност конкуренције нити на било који начин умањити квалитет траженог апарата.** “

**ОДГОВОРИ НАРУЧИОЦА:**

1. Наручилац је прописао минималне техничке захтеве. Понуђачи су у обавези да доставе понуду за операциони сто који ће задовољити све минималне техничке захтеве који су прописани конкурсном документацијом у поглављу бр. 3. Опис предмета јавне набавке врста, техничке карактеристике, квалитет, количина и опис предмета јавне набавке, начин спровођења контроле и обезбеђивања гаранције квалитета, партија бр. 6 - операциони сто за клинику за ортопедску хирургију и трауматиологију.

2. Наручилац је размотрио сугестију заинтересованог понуђача, испитао тржиште и дошао до закључка да више понуђача (произвођача) задовољава захтевану карактеристику која има несумљиве предности. Да, наручилац захтева да: „нагиб плоче ногу буде електроподесив +/-90°“.

3. Наручилац је размотрио сугестију заинтересованог понуђача, испитао тржиште и дошао до закључка да више понуђача (произвођача) задовољава захтевану карактеристику која има несумљиве предности и у складу је са начелом економичности јавне набавке. Да, наручилац захтева да подешавање операционог стола буде електромеханичко.

4. Да. Минимални технички захтев је да инфузиони сталак има четири куке.

5. Да. Наручилац ће прихватити операциони сто који има стабилно постоље са 4 електропроводива точка, пречника минимум 100мм.

**Наручилац ће у складу са одговорима, изменити конкурсну документацију. Наручилац жели да скрене пажњу свим потенцијалним понуђачима на последњу објављену измену конкурсну документацију и на поглавље бр. 3 Опис предмета јавне набавке уз напомену да су то коначни захтеви наручиоца у погледу минималних техничких карактеристика које предметна опрема мора да задовољи.**

С поштовањем,

*Комисија за јавну набавку 112-19-О*